Lav et referat af nedenstående tekst:

Tekst:
Bo Fink blev den allerførste gæst i det nye Nationalparkcenter Thy, og han var ikke skuffet. - Det er simpelthen fantastisk, der er meget at komme efter, er hans reaktion, da dørene går op. I mere end et år har nysgerrige forbipasserende kunnet kigge ind ad vinduerne på centeret, der ligger og putter sig som en tilsandet bunker i klitten ved landingspladsen i Vorupør. Det rummer blandt andet en interaktiv figur af træ og glas, som med lys og lyd illustrerer Danmarks største vildmark på 244 kvadratkilometer, Nationalpark Thy. Det store område er dog kogt ned, så det kan være i det 300 kvadratmeter store rum. Her kan man danne sig et overblik over de oplevelser, der er at hente i nationalparken, men som naturligvis opleves bedst i fuld skala i levende live. - Den figur er så pædagogisk og så godt lavet, at man får den ene 'wow-oplevelse' efter den anden, når man går rundt her, siger Bo Fink. For eksempel Lodbjerg Fyr er med på kortet, som man så kan blive inspireret til at gå ud i naturen og finde selv. - Det er klart en lille skala, så det skal opleves på egen hånd, siger Else Østergaard Andersen, der er leder af det nye Nationalparkcenter Thy. Trykker man på en lille knap, starter en stemme, der fortæller om fyrets historie og det, man kan se fra toppen. På endevæggen er områdets mange naturtyper og unikke dyrearter repræsenteret, og der kan man også lege med magnetisk sand og kigge nærmere på stenarter. Nationalparkcenteret skal forbinde land og by, turister og lokale, og derfor er det meget oplagt, at centeret både har en indgang fra landingspladsen, hvor der om sommeren er godt gang i aktiviteterne, samt en udgang mod landskabet og naturen på bagsiden. - Vi skal ramme folk, der hvor de er, og så skal vi prøve at lokke dem ud i naturen, siger Else Østergaard Andersen. Centeret får senere en officiel indvielse med pomp og pragt, når forholdene i samfundet tillader det.

Referat:
Det nye oplevelsescenter i Nationalpark Thy har kostet 31 millioner kroner og skal formidle 244 kvadratkilometer naturoplevelser. Det er nu åbnet for gæster, mens den officielle indvielse venter til senere på året.